(૧) તેઓ પરણ્યા હસ્તિનાપુરના રાજપુરોહિત કૃપાચાર્યની બહેન કૃપી સાથે. જેમને ઘેર સુખસાહ્યબી હતી. વસ્ત્રાભૂષણોનો ઠાઠ હતો. તેમને ગરીબી થોડી જ આભૂષણ લાગે ? પરણ્યા પછી રહેતાં હતાં કાંપિલ્યનગરીમાં. સુખી પરિવારોની વચ્ચે. દ્રોણને ત્યાં તો ગરીબી. બાળક અશ્વત્થામા કાયમ લઘુતા અનુભવે. દૂધ માટે વલવલતા અશ્વત્થામાને પાણીમાં લોટ ભેળવીને પાઈ સંતોષ માનવો પડે. કૃપીને પારાવાર સંતાપ પીડે. પતિ ઉપર રીસ ઠાલવે. દ્રોણાચાર્ય દુઃખી ન થાય તો જ નવાઈ !